***Η Μεγάλη Σύγκρουση*** (γερμανικά: Krieg der Träume) είναι μια σειρά δραματικού ντοκιμαντέρ από τους Γιαν Πέτερ και Γκούναρ Ντέντιο. Η σειρά είναι η συνέχεια του 14 - Ημερολόγια του Μεγάλου Πολέμου (2014) και αφηγείται τις προσωπικές ιστορίες δεκατριών ανθρώπων από την Ευρώπη την εποχή του μεσοπολέμου. Η σειρά ήταν τμήμα του εγχειρήματος "Σύγκρουση των Μελλόντων" (Clash of Futures). Πέρα από τη σειρά, το εγχείρημα περιλάμβανε ένα θεατρικό και ένα ραδιοφωνικό έργο, ένα βιβλίο, διάφορες ειδικές εκδηλώσεις σε όλη την Ευρώπη και μια εκστρατεία στα μέσα κοινωνικής δικτύωσης. Στην 100ή επέτειο της λήξης του Α΄ ΠΠ, η σειρά οχτώ επεισοδίων έκανε πρεμιέρα στις 11 Σεπτεμβρίου 2018 στο Arte.

Υπόθεση
-------

Η σειρά αφηγείται την ιστορία της Ευρώπης από το τέλος του Α΄ Παγκοσμίου Πολέμου μέχρι την γερμανική εισβολή στην Πολωνία τον Σεπτέμβριο του 1939. Αυτή η πολύγλωσση σειρά δραματικών ντοκιμαντέρ συμπυκνώνει την ιστορία στην υποκείμενη εμπειρία των ατόμων. Επικεντρώνεται στην τύχη δεκατριών ατόμων από εννιά χώρες. Οι πρωταγωνιστές συμπεριλαμβάνουν τον κομμουνιστή Χανς Μπάιμλερ, την ηθοποιό του βουβού κινηματογράφου Πόλα Νέγκρι, τον μετέπειτα διοικητή του Άουσβιτς Ρούντολφ Ες και την γαλλίδα αναρχικό Μέι Πικερέ. Επίσης στην σειρά υπάρχει η συνέχεια της ιστορίας της Ρωσίδας στρατιώτισσας Μαρίνα Γιούρλοβα (η οποία κατατάχθηκε στον στρατό στα 14 έτη) και του πολεμικού ανταποκριτή Τσαρλς Έντουαρντ Μόνταγκιου από το 14 - Ημερολόγια του Μεγάλου Πολέμου (2014).

Παραγωγή
--------

Η πηγή του σεναρίου ήταν τα ημερολόγια, τα γράμματα και τα απομνημονεύματα των πρωταγωνιστών. Η σειρά είναι συμπαραγωγή των LOOKSfilm (Γερμανία), IRIS Group (Λουξεμβούργο) και Les Films d'Ici (Γαλλία) με την Fortis Imaginatio (Γερμανία), σε σύνδεση με την Wajda Studio (Πολωνία). Τα γυρίσματα του ντοκιμαντέρ έλαβαν χώρα στο Λουξεμβούργο, τη Γαλλία, το Βέλγιο και τη Γερμανία.

Βραβεία και προτάσεις
---------------------

### 2019

* Προτάθηκε για το βραβείο Γκρίμε στην κατηγορία "Πληροφόρηση και πολιτισμός"
* Βραβεύτηκε στην κατηγορία "Καλύτερη μουσική για ένα ντοκιμαντέρ" του γαλλικού συνδέσμου συνθετών μουσικής για ταινίες, UMCF (Union des compositeurs de musiques de films)
* Βραβεύτηκε στη κατηγορία "Ψυχαγωγία (φαντασία)" του Βραβείου της Ευρώπης για την Ολοκλήρωση "Τσίβις" (Civis - Europas Medienpreis für Integration).
* Προτάθηκε για το Γαλλογερμανικό δημοσιογραφικό βραβείο 2019 (Deutsch-Französischen Journalistenpreis)
* Προτάθηκε για το βραβείο ΝΤΑΦΦ της Γερμανικής Ακαδημίας Τηλεόρασης (Deutsche Akademie für Fernsehen) στις κατηγορίες "Σενάριο" και "Οπτικά εφέ / Κίνηση"

Επεισόδια
---------

| No. | Τίτλος | Αρχική ημερομηνία προβολής |
| --- | --- | --- |
| 1 | "Επιβιώνοντας"  | 11 Σεπτεμβρίου 2018 (2018-09-11) |
| 2 | "Ειρήνη"  | 11 Σεπτεμβρίου 2018 (2018-09-11) |
| 3 | "Αποφάσεις"  | 11 Σεπτεμβρίου 2018 (2018-09-11) |
| 4 | "Επανάσταση"  | 12 Σεπτεμβρίου 2018 (2018-09-12) |
| 5 | "Κραχ"  | 12 Σεπτεμβρίου 2018 (2018-09-12) |
| 6 | "Υποσχέσεις"  | 12 Σεπτεμβρίου 2018 (2018-09-12) |
| 7 | "Προδοσία"  | 13 Σεπτεμβρίου 2018 (2018-09-13) |
| 8 | "Πόλεμος"  | 13 Σεπτεμβρίου 2018 (2018-09-13) |

Παραπομπές
----------

1. ↑  «Über das Projekt». *Krieg der Träume* (στα Γερμανικά). Ανακτήθηκε στις 30 Ιουλίου 2019.
2. ↑  «Clash of Futures». *German Documentaries*. Ανακτήθηκε στις 30 Ιουλίου 2019.
3. ↑  «TV-Serie». *Krieg der Träume* (στα Γερμανικά). Ανακτήθηκε στις 30 Ιουλίου 2019.
4. ↑  Grynienko, Katarzyna (13 Ιουλίου 2017). «PRODUCTION: International Coproduction TV series 18 - Clash of Futures Wraps Shooting». *Film New Europe*. Ανακτήθηκε στις 30 Ιουλίου 2019.
5. ↑  «55. Grimme-Preis 2019. Krieg der Träume». *Grimme-Preis* (στα Γερμανικά). Ανακτήθηκε στις 16 Οκτωβρίου 2019.
6. ↑  «"À quand la Palme ?" Remise des prix de l'Union des Compositeurs de Musique de Films». *France Musique* (στα Γαλλικά). Ανακτήθηκε στις 16 Οκτωβρίου 2019.
7. ↑  «CIVIS Preisträger 2019». *Civis Media* (στα Γερμανικά). Αρχειοθετήθηκε από το πρωτότυπο στις 20 Ιουνίου 2020. Ανακτήθηκε στις 16 Οκτωβρίου 2019.
8. ↑  «Nominierungen 2019». *DFJP* (στα Γερμανικά). Ανακτήθηκε στις 16 Οκτωβρίου 2019.
9. ↑  «DAFF-Preis 2019: Deutsche Akademie für Fernsehen gibt die Nominierten bekannt». *Deutsche Akademie für Fernsehen* (στα Γερμανικά). Ανακτήθηκε στις 16 Οκτωβρίου 2019.